Pauli Leinikki

Pauli Leinikki (s. 18. syyskuuta 1941 Kotka) on suomalainen virologian tutkija.

Leinikki kirjoitti ylioppilaaksi Helsingissä Maunulan yhteiskoulusta. Hän valmistui 1972 Helsingin yliopistosta lääketieteen ja kirurgian tohtoriksi. Hänet nimitettiin 1987 Kansanterveyslaitoksen tutkimusprofessoriksi. Hän on ollut Tampereen yliopiston biolääketieteen virologian apulaisprofessori, vuosina 1980–1984 biolääketieteen laitoksen johtaja.

Leinikki oli ensimmäisiä suomalaisia hi-viruksen tutkijoita, ja hän työskenteli vuonna 2011 Venäjällä hivin ehkäisyn parissa, muun muassa arvioimassa Barentsin alueen hiviä ehkäisevän ohjelman tilannetta, sillä hänen mukaansa epidemia leviää siellä kaikkein nopeimmin.

Palkinnot ja tunnustukset
Latvian tiedeakatemian kunniatohtori

Lähteet

Suomalaiset virologit
Suomalaiset professorit
Tampereen yliopiston professorit
Vuonna 1941 syntyneet
Elävät henkilöt